ΓΡΑΠΤΗ ΕΡΩΤΗΣΗ E-0724/02

υποβολή: Johannes Swoboda (PSE) προς την Επιτροπή

(14 Μαρτίου 2002)

Θέμα: Πυρηνικός σταθμός Temelin (παραγωγής ενέργειας με πυρηνικά)

Υπάρχουν εκθέσεις εμπειρογνωμόνων (τεχνικο-επιστημονικών δεδομένων) που βασίζονται σε δοκιμές που πραγματοποιήθηκαν στον πυρηνικό σταθμό παραγωγής ενέργειας Temelin με έλεγχο της ΕΕ και μπορούν να διατεθούν στους βουλευτές του Ευρωπαϊκού Κοινοβουλίου·

Υπάρχουν στατιστικά στοιχεία για τις περιπτώσεις ατυχημάτων, που οδήγησαν σε αποσύνδεση των πυρηνικών σταθμών:

α) χωρίς εκπομπές ραδιενέργειας·

β) με εκπομπές ραδιενέργειας·

Υπάρχουν διαφορές στις αιτίες των ατυχημάτων εκφραζόμενες σε όρους έλλειψηςλικών, σφαλμάτων λειτουργίας ή προβλημάτων οφειλομένων σε ρυθμίσεις ασφάλειας·

Ποια μοντέλα προσομοίωσης χρησιμοποιήθηκαν για την αξιολόγηση της περιβαλλοντικής ρύπανσης που προκλήθηκε από τα ατυχήματα, ιδιαίτερα για τη διάχυση της (ραδιενεργού) ρύπανσης·

Υπάρχουν αποτελέσματα ή αντιπαραβολές μετρημένης καιπολογισμένης ραδιενέργειας σε διάφορες αποστάσεις από το σημείο του ατυχήματος·

Υπάρχουν καταγραμμένα στοιχεία επιπτώσεων επί τηςγείας ή κρουσμάτων ασθενειών που αναγνωρίστηκε ότι προκλήθηκαν από ραδιενεργό ρύπανση που αποδίδεται σε συγκεκριμένα ατυχήματα·

Τι είδους ομοιόμορφους πρότυπους κανόνες ασφαλείας θα απαιτήσει η Επιτροπή στο μέλλον να τηρούν οι πυρηνικοί σταθμοί παραγωγής ενέργειας·

Απάντηση του κ. Verheugen εξ ονόματος της Επιτροπής

(2 Μαΐου 2002)

Στο πλαίσιο της καλούμενης διαδικασίας Melk σχετικά με τον πυρηνικό σταθμό παραγωγής ηλεκτρικής ενέργειας Temelin (NPP), τριμερής ομάδα εμπειρογνωμόνωνπό την προεδρία της Επιτροπής εξέτασε 29 θέματα, τα οποία ήταν ουσιαστικής σημασίας για την Αυστρία. Με τον ρόλο της ως διαμεσολαβητή η Επιτροπή συνέβαλε στη διευκόλυνση του διμερούς διαλόγου. Κατά τη διάρκεια των εργασιών της ομάδας εμπειρογνωμόνων, αμφότερες οι πλευρές αντάλλαξαν πολλά τεχνικά έγγραφα. Τα έγγραφα αυτά απευθύνονταν προφανώς στην αντίστοιχη άλλη πλευρά. Κατά συνέπεια, δεν ενέπιπτε στην αρμοδιότητα της Επιτροπής ως διαμεσολαβητή μιας διαδικασίας, που οδήγησε τελικά στην επίλυση διεθνούς διένεξης, να δημοσιεύσει τα εν λόγω έγγραφα. Τα συμπεράσματα της διαδικασίας Melk και οι συνακόλουθες ενέργειες αντικατοπτρίζουν τη συμφωνία της 29ης Νοεμβρίου 2001 που επιτεύχθηκε μεταξύ των κυβερνήσεων της Αυστρίας και της Τσεχικής Δημοκρατίας και διατίθενται στο κοινό.

Βάσει των διεθνών συμφωνιών, όλα τα συμβάντα που ενδέχεται να έχουν εν δυνάμει επιπτώσεις στην ασφάλεια των πυρηνικών σταθμών παραγωγής ηλεκτρικής ενέργειας κατατάσσονται σύμφωνα με τη Διεθνή Κλίμακα Πυρηνικών Συμβάντων (INES). Ετήσιες στατιστικές τέτοιων συμβάντων δημοσιεύονται συνήθως από την εθνική κανονιστική αρχή στην οποία πρέπει να αναφέρονται. Βάσει της κλίμακας INES, που αποτελείται από επτά επίπεδα, γίνεται διάκριση μεταξύ συμβάντων (συνήθως ανωμαλίες ή επεισόδια) που δεν συνεπάγονται τη διαρροή ραδιενέργειας προς τα έξω, και πιο σοβαρών συμβάντων (συνήθως ατυχήματα) που συνεπάγονται τέτοια διαρροή. Τέτοιου είδους επεισόδια και ατυχήματα πρέπει να διερευνώνται σε σχέση με τις αιτίες τους, περιλαμβανομένων τωνλικών και επιχειρησιακών παραγόντων καθώς και της λειτουργίας των συστημάτων ασφαλείας.

Υπάρχουν πολλές επιστημονικές μελέτες σχετικά με τις επιπτώσεις των ποικίλων πηγών ακτινοβολίας στην ανθρώπινηγεία. Οι μελέτες αυτές αποκλίνουν ασφαλώς ουσιαστικά ως προς τη χρησιμοποιούμενη προσέγγιση και επιστημονική μεθοδολογία. Δεδομένου ότι στο περιβάλλονπάρχουν ορισμένες φυσικές πηγές ακτινοβολίας και η ανθρώπινηγεία εξαρτάται από πολλούς διαφορετικούς παράγοντες, είναι ως γνωστόν δύσκολο ναπάρξει μια αδιαμφισβήτητη σύνδεση ενός δεδομένου παράγοντα με μια συγκεκριμένη ασθένεια.

Από το 1975, η Επιτροπή συνεισέφερε ουσιαστικά στην εναρμόνιση των κριτηρίων και απαιτήσεων πυρηνικής ασφάλειας. Ήδη μέχρι σήμερα έχουν επιτευχθεί πολλά. Προσπάθειες εναρμόνισης έχουν καταβληθεί επίσης από άλλους οργανισμούς και ενώσεις (Διεθνής Οργανισμός Ατομικής Ενέργειας (IAEA), Οργανισμός για την Οικονομική Συνεργασία και Ανάπτυξη/Οργανισμός Πυρηνικής Ενέργειας (ΟΟΣΑ/NEA), Ένωση των Δυτικοευρωπαϊκών Αρχών Ασφαλείας Πυρηνικής Ενέργειας (WENRA), ομάδες από τη βιομηχανία). Πρόκειται προφανώς για μια περίπλοκη αποστολή, δεδομένου ότι πρέπει να γεφυρωθεί η απόσταση των διαφορετικών τεχνολογικών, νομικών και κανονιστικών παραδόσεων των χωρών στις οποίες λειτουργούν πυρηνικοί σταθμοί παραγωγής ηλεκτρικής ενέργειας. Ένα βασικό στοιχείο τέτοιων μέτρων εναρμόνισης αποτελεί, μεταξύ άλλων, η καλύτερηφιστάμενη πρακτική για την διασφάλιση πυρηνικής ασφάλειαςψηλού επιπέδου. Την ευθύνη για την ασφάλεια κατά τον σχεδιασμό, την κατασκευή, τη λειτουργία και τον παροπλισμό των πυρηνικών σταθμών παραγωγής ηλεκτρικής ενέργειας φέρουν ο επιχειρηματίας και η εθνική κανονιστική αρχή του κράτους στη δικαιοδοσία του οποίου βρίσκεται ο πυρηνικός σταθμός.

Ωστόσο, η Επιτροπή προτίθεται να συμμετέχει ενεργά στη δημιουργία μιας κοινοτικής διάστασης για την πυρηνική ασφάλεια, στο πλαίσιο της οποίας θα λαμβάνεταιπόψη η ανάγκη κοινών προτύπων ασφαλείας για πυρηνικούς σταθμούς παραγωγής ηλεκτρικής ενέργειας, σύμφωνα με τα συμπεράσματα του Ευρωπαϊκού Συμβουλίου στο Λάκεν.